# Д О Г О В О Р

# за доставка

**№ BG16RFOP002-2.040 -C01**

Днес, ……..2019......... год. в с. Шипково между:

**"ДКТЕКС" ООД** със седалище с. Шипково, ул. "Георги Димитров" No 42., ЕИК 203649519., представлявано от Борис Ковачев., Управител, наричано по-долу за краткост ВЪЗЛОЖИТЕЛ, от една страна

**и**

„………………………. със седалище гр. ………….., ………………………………………………. ЕИК…………………….., представлявано от …………………………….., Управител, наричано по-долу за краткост **ИЗПЪЛНИТЕЛ,** от друга страна,

се подписа настоящият договор за доставка, в който страните се споразумяха за следното:

**ПРЕДМЕТ НА ДОГОВОРА**

Чл. 1**.** Настоящият договор се изпълнява в рамките на проект „ Внедряване на линия за производство на дунапрено-заместваща вата с технология термо-бондинг” по Процедура за предоставяне на безвъзмездна финансова помощ BG16RFOP002-2.040 „Подобряване на производствения капацитет в малките и средни предприятия“ по Оперативна програма „Иновации и конкурентоспособност” 2014-2020г.

**ПРАВА И ЗАДЪЛЖЕНИЯ НА СТРАНИТЕ**

**Чл. 2.** **ИЗПЪЛНИТЕЛЯТ** се задължава да достави, а **ВЪЗЛОЖИТЕЛЯТ** да приеме и заплати:

- **Производствена линия за дунапрен-заместващи вати – 1 бр.,** съгласно техническата спецификация на **ВЪЗЛОЖИТЕЛЯ** и техническата оферта на **ИЗПЪЛНИТЕЛЯ**, които се считат за неразделна част от настоящия договор.

**Чл. 3.** **ВЪЗЛОЖИТЕЛЯТ** се задължава да заплати цената на дейностите по Договора в размера и по начина, уговорени в чл. 8 и чл. 9.

###### УСЛОВИЯ И СРОКОВЕ НА ДОСТАВКА

**Чл. 4.** (1) Описаната линия трябва да бъде доставена и инсталирана в срок от ….. месеца, считано от датата на подписване на настоящия договор.

(2) Описаната линия ще бъде доставена и инсталирана на адрес: с. Шипково, ул. "Георги Димитров" No 42.

**Чл. 5.** (1) Всички рискове за линията са за сметка на **ИЗПЪЛНИТЕЛЯ** до предварителното приемане в местоназначението им.

(2) Описаната линия се доставя, инсталира, тества и въвежда в експлоатация от изпълнителя на договора.

**Чл. 6.** Срокът за изпълнение е ...... /словом: …………../ месец след подписване на настоящия договор, но не по-късно от крайният срока за изпълнение на договора за безвъзмездна финансова помощ, ако такъв се сключи.

**ПРИЕМАНЕ. ПРЕДАВАНЕ. РЕКЛАМАЦИИ**

**Чл. 7.** (1) Доставката и инсталирането се извършва на адреса, посочен в чл. 4 (2) в присъствието на представител от страна на **ИЗПЪЛНИТЕЛЯ.**

(2) С приемането на доставката се подписва приемо-предавателен протокол.

#### ЦЕНИ И НАЧИН НА ПЛАЩАНЕ

**Чл. 8.** (1) Общата стойност на договора е ……………. (.............................................................), без включен ДДС, съгласно Ценова оферта на Изпълнителя

(2) В цената са включени всички разходи за транспорт до посочения в чл. 4, ал. (2) адрес, монтажа, пуска и обучението на оператор на бенефициента

(3) Цената съставлява цялото възнаграждение, дължимо от Възложителя на Изпълнителя по договора. Тази цена е окончателна и не подлежи на преразглеждане.

(4) В цената по ал. 1 са включени всички разходи, свързани с обучение на персонала за работа и поддръжка на линията.

**Чл. 9.** Дължимата цена по чл. 8 се заплаща от **ВЪЗЛОЖИТЕЛЯ**, както следва:

* 100% плащане – до 3 работни дни след подписване на финален приемно-предавателен протокол при доставката и инсталацията на линията и представяне на фактура от доставчика за съответната стойност.

**Начин на плащане – по банков път на посочена сметка на изпълнителя.**

**Чл.10.** Следният текст във фактурите на ИЗПЪЛНИТЕЛЯ е задължителен: “Разходът е направен съгласно чл. 2 от договор **№ BG16RFOP002-2.040 -C01** за ДОСТАВКИ с предмет: „Внедряване на линия за производство на дунапрено-заместваща вата с технология термо-бондинг” “ по ОП „Иновации и конкурентоспособност“ 2014-2020 .

**ГАРАНЦИИ**

**Чл. 11.** (1) **ИЗПЪЛНИТЕЛЯТ** трябва да представи декларация, че:

1. доставените стоки са нови, неизползвани и са от най-съвременни модели, в които са вложени най-съвременни технологии и материали;

2. всички доставени артикули нямат дефекти вследствие на дизайна, вложените материали или изработката.

**Чл. 12.** (1) **ИЗПЪЛНИТЕЛЯТ** носи отговорност за доброто качество на доставената линия докато тече гаранцията. **ИЗПЪЛНИТЕЛЯТ** отговаря, за своя сметка за поправката на всяка появила се повреда по време на гаранционния срок, които не са причинени от неправилно стопанисване или експлоатация на софтуера.

(2) **ИЗПЪЛНИТЕЛЯТ** не носи отговорност при неправилно стопанисване и експлоатация на линията от страна на **ВЪЗЛОЖИТЕЛЯ**.

#### Чл. 13. Задълженията на ИЗПЪЛНИТЕЛЯ за следпродажбено обслужване включват:

**(1) Гаранционно обслужване**:

**- .......................... месеца** от датата на подписване на приемо-предавателен протокол.

#### СПОРОВЕ

**Чл. 14.** Всички спорни въпроси, възникнали в хода на изпълнение на настоящия Договор, които не могат да бъдат преодолени по взаимно споразумение, ще бъдат отнесени до компетентния български съд в съответствие с националното законодателство на Възложителя.

**Чл. 15**. Всички правоотношения между страните, произтичащи от настоящия Договор, се уреждат в съответствие с ТЗ, ЗЗД и действащото българско законодателство.

**Чл. 16.** Настоящият договор влиза в сила от деня на подписването му и има сила до окончателното уреждане на отношенията между страните, но не по-късно от изтичането на договора за безвъзмездна помощ между **ВЪЗЛОЖИТЕЛЯ** и Министерство на икономиката, ако такъв се сключи.

**Чл. 17.** Всички съобщения, възражения, покани, одобрения на оферти, касаещи изпълнението на този Договор се извършват в писмена форма. Писмената форма се счита за спазена и когато информацията е изпратена по факс.

**Чл. 18.** Всякакви изменения към настоящия договор са валидни само ако са направени в писмен вид и са подписани от двете страни.

**Чл. 19.** Настоящият договор се подписва в два еднообразни екземпляра, по един за всяка от страните.

**Чл. 20.**  Извънредни обстоятелства (force major)

(1) Страните не отговарят за неизпълнение на задълженията си по договора, дължащо се на извънредни обстоятелства (force major), възникнали след датата на уведомяване на Изпълнителя за възлагането на договора или датата на влизане на договора в сила, ако това стане по-рано.

(2) С термина "извънредни обстоятелства" се обозначават природни бедствия, стачки, локаути и други индустриални смущения и събития от извънреден характер, престъпления или терористични актове, обявени или необявени войни, блокади, бунтове, вълнения, епидемии, свличания и срутвания, земетресения, бури, гръм, наводнения и отнасяне на почва, граждански безредици, експлозии и други непредвидими и непредотвратими събития, които са извън контрола и волята на страните.

(3) Без оглед на уговорките, съдържащи се в настоящия договор, Възложителят не може да предприема изпълнение върху гаранцията за изпълнение, дадена от **ИЗПЪЛНИТЕЛЯ**, нито да иска обезщетение за вреди в предварително уговорен размер или да прекрати договора на основание на неизпълнение, ако и доколкото забавата на **ИЗПЪЛНИТЕЛЯ** или неизпълнението на задълженията му по договора се дължи на извънредни обстоятелства. Аналогично, без оглед на уговорките, съдържащи се в настоящия договор, **ВЪЗЛОЖИТЕЛЯТ** не дължи лихви за забава и обезщетения за неизпълнени задължения или, в случай на прекратяване на договора от Изпълнителя, на основание неизпълнение на договора от негова страна, ако и доколкото забавата или неизпълнението на Възложителя се дължи на извънредни обстоятелства.

(4) Когато страните са на мнение, че е настъпило извънредно обстоятелство, което може да повлияе върху изпълнението на задълженията им, те са длъжни незабавно да уведомят за това другата страна и ръководителя на проекта, като посочат конкретните обстоятелства, вероятната им продължителност и очаквания ефект. Ако не получи писмени указания от ръководителя на проекта в обратен смисъл, **ИЗПЪЛНИТЕЛЯТ** е длъжен да продължи да изпълнява задълженията си по договора, доколкото това е възможно, както и да търси разумни алтернативни средства и начини за това. **ИЗПЪЛНИТЕЛЯТ** не може да използва такива алтернативни начини и средства за изпълнение на задълженията си, освен ако не получи от ръководителя на проекта указания за това.

(5) Ако **ИЗПЪЛНИТЕЛЯТ** направи допълнителни разходи в изпълнение указанията на Възложителя или по причина на използваните от него алтернативни средства да изпълнение на задълженията му, сумата на направените разходи подлежи на удостоверяване от **ВЪЗЛОЖИТЕЛЯ**.

(6) Ако извънредните обстоятелства (force major) продължат повече от 180 дни, всяка от страните има право да прекрати договора с тридесет дневно предизвестие до другата страна, независимо от евентуално удължение на срока за изпълнението, дадено на основание на извънредните обстоятелства. Ако при изтичане на срока на предизвестието извънредните обстоятелства все още са налице, съгласно изискванията на националното законодателство, приложимо към договора, той се прекратява и страните се освобождават от задълженията си по него.

**Чл. 21.** Санкции

(1) Санкции при забавено изпълнение

1. Ако **ИЗПЪЛНИТЕЛЯТ** по своя вина не достави всички или част от стоките или не извърши договорените услуги в срока или сроковете, посочени в договора, **ВЪЗЛОЖИТЕЛЯТ** има право без официално уведомяване и без да се засягат другите му възможности за обезщетение, на неустойка на стойност 0,5 % от стойността на недоставените стоки, но не повече от 10 % от общата стойност на договора, за всеки ден от периода между крайния срок за изпълнение и датата на реално изпълнение.

2. Ако неизпълнението на част от доставките не позволява нормална употреба на доставените стоки като цяло, неустойката по т. 1 се изчислява на базата на общата стойност на договора.

3. Когато **ВЪЗЛОЖИТЕЛЯТ** получи право на иск за поне 10 % от общата стойност на договора, той може след като изпрати писмено известие на **ИЗПЪЛНИТЕЛЯ**:

а) да задържи предоставената гаранция за изпълнение (ако конкретния договор предвижда представянето на такава гаранция)

б) да прекрати договора без право на обезщетение за **ИЗПЪЛНИТЕЛЯ**; и

в) да сключи договор с трета страна за доставка на остатъка от договорените стоки. На **ИЗПЪЛНИТЕЛЯ** не се заплаща за тази част от доставките. **ИЗПЪЛНИТЕЛЯТ** отговаря, освен това, и за допълнителните разходи и вреди, причинени от неговото неизпълнение.

(2) Санкции при неизпълнение

1. Всяка от страните по договора, която виновно не изпълни свое задължение, произтичащо от него, носи отговорност за неизпълнение на договора.

2. В случай на неизпълнение засегнатата страна има право на следните обезщетения:

а) обезщетение за вреди; и/или

б) прекратяване на договора.

3. При установяване на несъответствие в техническите характеристики или, че те не задоволяват очакванията и нуждите на Възложителят, Изпълнителят дължи неустойки в размер до 50% от договорената дължима сума.

4. При всички случаи, когато **ВЪЗЛОЖИТЕЛЯТ** има право на обезщетение за вреди, той има право да приспадне размера на вредите от сумите, дължими на **ИЗПЪЛНИТЕЛЯ**.

**Чл. 22.** Прекратяване на договора

(1) Прекратяване на договора от **ВЪЗЛОЖИТЕЛЯ**

1. **ВЪЗЛОЖИТЕЛЯТ** има право да прекрати договора във всеки момент със 14-дневно предизвестие до **ИЗПЪЛНИТЕЛЯ** в следните случаи:

а) когато **ИЗПЪЛНИТЕЛЯТ** не изпълнява задълженията си по договора;

б) когато **ИЗПЪЛНИТЕЛЯТ** не изпълнява в приемлив срок писмено уведомление на **ВЪЗЛОЖИТЕЛЯ**, изискващо да се поправи пропуск или неуспех да изпълни задълженията си по договора, в резултат на което сериозно се застрашава точното и навременно изпълнение на доставката;

в) когато **ИЗПЪЛНИТЕЛЯТ** откаже или пренебрегне да изпълни писмено нареждане на **ВЪЗЛОЖИТЕЛЯ**;

г) когато **ИЗПЪЛНИТЕЛЯТ** прехвърли правата и задълженията си по договора или сключи договор с поддоставчици без да е упълномощен от **ВЪЗЛОЖИТЕЛЯ**;

д) в случай, че **ИЗПЪЛНИТЕЛЯТ** изпадне в банкрут или бъде обявен от съда в несъстоятелност, или съдът постанови управление на имуществото му от синдик, или започне преговори с кредиторите си за обезпечаване на вземанията им, или извършва дейността си под контрола на синдик, попечител или управител, назначен в полза на кредиторите му, или бъде обявен в ликвидация;

е) когато срещу **ИЗПЪЛНИТЕЛЯ** бъде постановено окончателно съдебно решение по дело за нарушения на професионалната етика;

ж) в случай че **ИЗПЪЛНИТЕЛЯ** е виновен за сериозно професионално нарушение, доказано по какъвто и да било начин и доказуемо от страна на Възложителя;

з) когато **ИЗПЪЛНИТЕЛЯТ** е осъден с влязла в сила присъда за измама или акт на корупция, участвал е в престъпна организация или във всякаква друга незаконна дейност, която накърнява финансовите интереси на Общността;

и) когато **ИЗПЪЛНИТЕЛЯТ** е обвинен в сериозно нарушение на договора и неизпълнение на задълженията по договор по друга процедура за доставки или грантова схема, финансирана от бюджета на Общността;

й) в случай на организационна промяна, водеща до промяна на юридическото лице, характера или управлението или контрола на **ИЗПЪЛНИТЕЛЯ**, освен ако тази промяна не е отразена в договора чрез съответно допълнение към него (допълнително споразумение);

к) всякаква друга законова невъзможност, възпрепятстваща изпълнението на договора;

2. Прекратяването на договора не засяга други права на **ИЗПЪЛНИТЕЛЯ** и **ВЪЗЛОЖИТЕЛЯ** по договора. **ИЗПЪЛНИТЕЛЯТ** не отговаря за забава при прекратяване на договора, без да се засяга отговорността на същото основание, която вече е възникнала.

3. **ВЪЗЛОЖИТЕЛЯТ** е длъжен предавайки известието за прекратяване на договора, да даде указания за вземане на спешни мерки от **ИЗПЪЛНИТЕЛЯ** за прекратяване на доставките и за ограничаване на разходите до минимум.

4. При прекратяване на договора ръководителят на проекта е длъжен в максимално кратък срок в присъствието на **Изпълнителя** или негови представители, или са редовно призовани, да състави опис на извършените доставки и работа, както и на доставените и неупотребени материали. **ВЪЗЛОЖИТЕЛЯТ** е длъжен да състави и протокол за задълженията на двете страни към момента на прекратяване на договора.

5. До завършване на доставките Възложителят не е обвързан с допълнителни плащания в полза на **ИЗПЪЛНИТЕЛЯ**, след което получава правото да предприеме действия за възстановяване от **ИЗПЪЛНИТЕЛЯ** на допълнителните разходи, които е направил във връзка с довършване на доставките, или да изплати остатъка от сумите, дължими на Изпълнителя към момента на прекратяване на договора.

6. В случай на прекратяване на договора от страна на **ВЪЗЛОЖИТЕЛЯ**, последният има право на обезщетение от **ИЗПЪЛНИТЕЛЯ** за загубите, които е претърпял.

(2) Прекратяване на договора от страна на **ИЗПЪЛНИТЕЛЯ**

1. Изпълнителят има право да прекрати договора с 14-дневно предизвестие, когато **ВЪЗЛОЖИТЕЛЯТ**:

а) не изплати на **ИЗПЪЛНИТЕЛЯ** сумите, след изтичане на крайните срокове;

б) системно не изпълнява задълженията си по договора след неколкократни покани; или

в) когато **ВЪЗЛОЖИТЕЛЯТ** преустанови изцяло или частично изпълнението на договора за повече от 180 дни на основания, които не са записани в договора и не по причина на неизпълнение от страна на **ИЗПЪЛНИТЕЛЯ**.

2. Прекратяването на договора в този случай не засяга други права на **ВЪЗЛОЖИТЕЛЯ** или **Изпълнителя** по договора.

3. При прекратяване на договора при тези условия, **ВЪЗЛОЖИТЕЛЯТ** дължи на **ИЗПЪЛНИТЕЛЯ** обезщетение за претърпените от него вреди.

**ВЪЗЛОЖИТЕЛ: ИЗПЪЛНИТЕЛ:**

…................................. ..................................

/................................/ /............................../